«Бәйтерек» ұлттық басқарушы холдингі» АҚ Басқармасының

жеке отырысының 2023 жылғы «22» мамыр

№ 19/23 хаттаманың № 27 қосымшасы

 **«Даму» кәсіпкерлікті дамыту қоры» АҚ**

**Жалғыз акционерінің шешімімен («Бәйтерек» ұлттық басқарушы холдингі» АҚ Басқармасының күндізгі отырысының**

**2023 жылғы «22» мамыр №19/23 хаттамасы)**

**«БЕКІТІЛГЕН»**

**«Даму» кәсіпкерлікті дамыту қоры»**

**акционерлік қоғамының Жарғысына өзгерістер мен толықтырулар**

Жалғыз акционердің шешімімен бекітілген «Даму» кәсіпкерлікті дамыту қоры» акционерлік қоғамының Жарғысына («Бәйтерек» ұлттық басқарушы холдингі» АҚ Басқармасының 2016 жылғы 13 қазандағы № 41/16 күндізгі отырысының хаттамасы) мынадай өзгерістер мен толықтырулар енгізілсін:

1. 3 баптың 16 тармағының 1-1) тармақшасы келесі редакцияда өзгертілсін:

«1-1) Қазақстан Республикасының заңнамасына сәйкес жеке кәсіпкерлік субъектілері шығарған және Қазақстан Республикасының аумағында қызметін жүзеге асыратын қор биржасының тізіміне енгізілген және (немесе) "Астана"халықаралық қаржы орталығының қор биржасының тізіміне енгізілген облигациялар бойынша купондық сыйақы мөлшерлемесін субсидиялау;»;

2. 3 баптың 16 тармағына мынадай мазмұндағы 1-3) тармақшамен толықтырылсын:

«1-3) екінші деңгейдегі банктердің, Қазақстанның Даму Банкінің және лизингтік қызметті жүзеге асыратын өзге де заңды тұлғалардың Өңдеуші өнеркәсіптің отандық жоғары технологиялық тауарлары мен қызметтерін шетелдік сатып алушыларға беретін кредиттері мен лизингтік мәмілелері бойынша сыйақы мөлшерлемесін субсидиялау;»;

3. 3 баптың 17 тармағының 6-1) тармақшасы келесі редакцияда өзгертілсін:

«6-1) Қазақстан Республикасының заңнамасына сәйкес жеке кәсіпкерлік субъектілері шығарған және Қазақстан Республикасының аумағында қызметін жүзеге асыратын қор биржасының тізіміне енгізілген және (немесе) "Астана"халықаралық қаржы орталығының қор биржасының тізіміне енгізілген облигациялар бойынша купондық сыйақы мөлшерлемесін субсидиялау;»;

4. 3 баптың 17 тармағына мынадай мазмұндағы 6-3) тармақшамен толықтырылсын:

«6-3) екінші деңгейдегі банктердің, Қазақстанның Даму Банкінің және лизингтік қызметті жүзеге асыратын өзге де заңды тұлғалардың Өңдеуші өнеркәсіптің отандық жоғары технологиялық тауарлары мен қызметтерін шетелдік сатып алушыларға беретін кредиттері мен лизингтік мәмілелері бойынша сыйақы мөлшерлемесін субсидиялау;»;

5. 7 баптың 34 тармағының 3) тармақшасы келесі редакцияда өзгертілсін:

«3) мыналарды:

талап қою күніне қаржылық есептілік депозитарийінің интернет-ресурсында жарияланған;

соңғы үш жыл ішінде қайта сұратылған (акционер бұрын сұратқан ақпарат толық көлемде ұсынылған жағдайда);

орындалуы акционер өтініш жасаған күні жүзеге асырылатын мәмілелер туралы ақпаратты қоспағанда, қоғам қызметінің (акционер өтініш жасаған күнге дейінгі үш жылдан астам) өткен кезеңдеріне қатысты ақпаратты қоспағанда, Жалғыз акционер айқындаған немесе қоғамның жарғысында айқындалған тәртіппен қоғамның қызметі туралы ақпарат алуға, оның ішінде қоғамның қаржылық есептілігімен танысуға;»;

6. 8 баптың 41 тармағында:

екінші абзацы келесі редакцияда өзгертілсін:

«Ақшадан басқа, өзге де мүлікпен (бағалы қағаздан басқа) төлем жасау бағалаушы айқындайтын баға бойынша жүзеге асырылады. Осы талаптар қоғам қайта ұйымдастырылған жағдайда қоғамның орналастырылатын акцияларына ақы төлеуге қолданылмайды;»;

Үшінші абзацтағы келесі сөздер «,Қазақстан Республикасының заңнамасына сәйкес берілген лицензия негізінде қолданыста болады» алып тасталсын;

7. 11 баптың 51 тармағының 1) тармақшасы келесі редакцияда өзгертілсін:

«1) қоғамның аудиттелген жылдық қаржылық есептілігі бекітіледі;»;

8. 11 баптың 60 тармағы:

 мынадай мазмұндағы 2-1), 10-1) және 10-2) тармақшаларымен толықтырылсын:

«2-1) артықшылықпен сатып алу құқығын қолданбай, қоғамның орналастырылатын (өткізілетін) акцияларының немесе қоғамның жай акцияларына айырбасталатын басқа да бағалы қағаздардың тәртібін, шекті мерзімдерін және жалпы санын айқындау;

10-1) акцияларды бөлшектеу туралы шешім қабылдау, осындай бөлшектеу шарттарын, мерзімдерін және тәртібін айқындау;

10-2) өтеу мерзімінсіз мемлекеттік емес облигациялар шығару туралы шешім қабылдау және оларды шығару шарттарын айқындау;»;

4) және 13) тармақшалары келесі редакцияда өзгертілсін:

«4) директорлар кеңесі санының құрамын, өкілеттік мерзімін айқындау, оның мүшелерін сайлау (қайта сайлау) және олардың өкілеттігін мерзімінен бұрын тоқтату, сондай-ақ директорлар кеңесінің мүшелеріне олардың өз міндеттерін атқарғаны үшін сыйақылар төлемі мен шығыстары өтемақысының мөлшерін және шарттарын айқындау;

13) аудиттелген жылдық қаржылық есептілікті бекіту;»;

9. 13 баптың 65 тармағына мынадай мазмұндағы 6-1) тармақшамен толықтырылсын:

«6-1) Қазақстан Республикасының «Акционерлік қоғамдар туралы» Заңынын 16-бабының 7-тармағында көзделген жағдайларда қоғамның акцияларын немесе қоғамның жай акцияларына айырбасталатын басқа да бағалы қағаздарды орналастыру (өткізу) туралы шешім қабылдау;»;

10. 18 баптың 119 тармағы "бекіту" деген сөзден кейін "аудиттелген" деген сөзбен толықтырылсын;

11. 19 баптың 124 тармағының бірінші абзацы келесі редакцияда өзгертілсін:

«Қоғам өз қызметіне қатысты қоғам құжаттарын өз қызметінің бүкіл мерзімі бойы электрондық нысанда және (немесе) қағаз жеткізгіште қоғамның Басқармасы орналасқан жерде немесе қоғамның Басқармасымен айқындалған өзге де жерде сақтауға тиіс.;»;

12. 19 баптың 126 тармағының бірінші абзацы келесі редакцияда өзгертілсін:

«Жалғыз акционердің талабы бойынша қоғам оған осы Жарғының 124 және 125 тармақтарында көзделген құжаттардың көшірмесін Қоғамның жарғысында айқындалған тәртіппен, бірақ қоғамға осындай талап келіп түскен күннен бастап күнтізбелік он күннен кешіктірмей беруге міндетті, бұл ретте қызметтік, коммерциялық немесе заңмен қорғалатын өзге де құпияны құрайтын ақпаратты беруге шектеулер енгізуге жол беріледі;»;

13. 19 бапты 126-1 мазмұндағы тармағымен толықтырылсын:

«126-1) Қоғам мынадай жағдайлардың кемінде біреуі болған:

1) акционер талап қойған күнге сұратылған құжаттың электрондық нұсқасы Қазақстан Республикасының бағалы қағаздар нарығы туралы және акционерлік қоғамдар туралы заңнамасында көзделген тәртіппен қаржылық есептілік депозитарийінің интернет-ресурсында орналастырылған;

2) акционердің құжат беру туралы бірінші талабын қоғам толық көлемде орындаған жағдайда, ол соңғы үш жыл ішінде қайта сұратылған;

3) орындалуы акционердің талаппен жүгінген күні жүзеге асырылатын мәмілелер жөніндегі құжаттарды қоспағанда, құжат қоғам қызметінің (талаппен жүгінген күнге дейін үш жылдан астам) өткен кезеңдеріне жататын;

4) орындалуы тұлғаның қоғам акцияларын иелену кезеңінде жүзеге асырылатын мәмілелер жөніндегі құжаттарды қоспағанда, құжат қоғам қызметінің (тұлға қоғам акцияларына ие болған күнге дейін он екі айдан астам) өткен кезеңдеріне (бұл норма қоғамға жүгінген күнге дейінгі он екі айдан кейін қоғам акционерлері болған тұлғаларға қолданылады) жататын кезде, осы Жарғының 126 тармағында аталған акционердің талабы қоғамға келіп түскен күннен бастап күнтізбелік он күннен кешіктірмей құжаттардың көшірмесін беруден бас тартуға құқылы;».

**«Даму» кәсіпкерлікті дамыту қоры»**

**акционерлік қоғамының**

**Басқарма Төрайымы Г. Бурибаева**